KIRJALLINEN KYSYMYS E-3407/02 esittäjä(t): Armando Cossutta (GUE/NGL) komissiolle. Avoimuus ja tiedonsaanti julkisista tarjouskilpailuista.



Virallinen lehti nro 192 E , 14/08/2003 s. 0110 - 0111



KIRJALLINEN KYSYMYS E-3407/02 esittäjä(t): Armando Cossutta (GUE/NGL) komissiolle (29. marraskuuta 2002) Aihe: Avoimuus ja tiedonsaanti julkisista tarjouskilpailuista Yhteisön toimielinten toiminnan avoimuus ja mahdollisuus saada helposti ja välittömästi tietoja unionin taloudellisesta toiminnasta ovat Lissabonin Eurooppa-neuvostossa 1999 sovittujen päätelmien mukaan keskeisiä asioita tietoyhteiskunnan toteuttamisessa. Tämän perusteella tiedon saanti EU:n julkisista tarjouskilpailuista ei ole riittävän helppoa, koska useiden yritysten tuloksena tiedonhaku EYVL:n ainoalta kohtaan tarjouskilpailut johtavalta linkiltä kestää keskimäärin kolme tuntia, vaikka tietojen saanti kestäisi alle kymmenen minuuttia, jos yhteys toimisi optimaalisesti. Tämän ongelman lisäksi monet EU:n internetsivut, mm. eräiden linkkien käyttöohjeet, ovat vain englanniksi. 1. Katsooko komissio tarpeelliseksi kääntää kaikki EU:n internetsivut, jotta myös englantia osaamattomat voisivat käyttää kaikkia telemaattisia palveluita ja jotta vältettäisiin tietosyrjintä, joka rajoittaa internetin käytön avoimuutta? 2. Katsooko se että niillä aloilla, joilla kansalaiset ja yritykset voivat osallistua suoraan, tiedonsaantia pitäisi helpottaa kehittämällä mahdollisimman helppokäyttöisiä tietoteknisiä välineitä? Viviane Redingin komission puolesta antama vastaus (31. tammikuuta 2003) Komissio pitää erittäin tärkeänä niiden tietojen avoimuutta ja saatavuutta, jotka koskevat julkisiin hankintoihin liittyvien direktiivien soveltamisalaan välittömästi kuuluvia julkisia hankintoja(1). Julkisia hankintoja koskevat ilmoitukset ovat kansalaisten ja yritysten saatavilla Internetissä verkkotietopalvelu TEDin kautta (TED Tenders Electronic Daily) (http://ted.publications.eu.int). Tämän palvelun käyttö on ollut maksutonta heinäkuusta 1998 lähtien. Hankintailmoitukset ovat samanaikaisesti saatavilla nykyisillä yhdellätoista virallisella kielellä. Palveluun lisätään myöhemmin uudet viralliset kielet, jotka Euroopan unionin laajentuminen tuo mukanaan. Arvoisan parlamentin jäsenen mainitsemat vaikeudet eivät ole hyväksyttäviä julkisessa palvelussa. Komissio on tutkinut asiaa sitä hoitavien yksiköiden keskuudessa, erityisesti julkaisutoimistossa, joka vastaa TED-palvelun ja julkisia hankintoja koskevan SIMAP-tietojärjestelmän hallinnoinnista (SIMAP http://simap.eu.int). Nämä tutkimukset ovat osoittaneet, että kyseiset yksiköt eivät ole missään vaiheessa saaneet yhteydenottoja käyttäjiltä, jotka olisivat valittaneet yhtä pitkistä odotusajoista kuin arvoisa parlamentin jäsen. Lisäksi TED-, SIMAP- ja Europa-palvelujen (http://europa.eu.int) kuten kaikkien muidenkin komission merkittävien tietoteknisten sovellusten tekninen seuranta on säännöllistä, jotta maksimaalinen käyttövalmius voitaisiin taata (24 tuntia vuorokaudessa, 7 päivää viikossa). Linkit TED- ja SIMAP-palveluihin ovat erityisellä julkisia hankintoja koskevalla sivulla Europa-palvelimella (ks. Tietolähteitä > Tiedonhaun linkkejä > Julkiset hankinnat http://europa.eu.int/geninfo/info/guide/index_fi.htm proc). Esitetyt käyttövaikeudet johtuvat siten varmastikin itse palveluille ulkoisista tekijöistä, jotka eivät kuulu komission vastuualueeseen vaan liittyvät epäilemättä Internetin ja Internet-yhteyksien tarjoajien ruuhkautumiseen. Komissio on perustanut erilaisia kansalaisten ja yritysten avustamiseen tarkoitettuja palveluja, joita ovat muun muassa Europe Direct (http://europa.eu.int/europedirect), Vuoropuhelu yritysten kanssa (http://europa.eu.int/business/), Sinun äänesi Euroopassa (http://europa.eu.int/yourvoice/), sekä käyttäjille tarkoitettuja neuvontapalveluja tietojärjestelmiin liittyvissä kysymyksissä. Arvoisan parlamentin jäsenen mainitsemien yhteysvaikeuksien kaltaiset ongelmat olisi viipymättä saatettava näiden palvelujen tietoon. Seuraavassa annetaan vastaukset arvoisan parlamentin jäsenen esittämiin kysymyksiin: 1. Komissio julkaisee systemaattisesti kaikilla Euroopan unionin virallisilla kielillä virallisia asiakirjoja, erityisesti Euroopan yhteisöjen virallisessa lehdessä (sarjat lainsäädäntöä ja tiedonantoja varten sekä täydennysosa julkisia hankintoja varten). Tämä periaate on laajennettu kattamaan myös julkaiseminen sähköisessä muodossa. Virallisten asiakirjojen lisäksi Internet-palvelin Europa (http://europa.eu.int) tarjoaa yleisölle suuren määrän muuta tietoa. Tässä suhteessa komission politiikkana on julkaista kaikilla virallisilla kielillä asiakirjat, joissa tiedotetaan Euroopan unionin saavutuksista ja jotka komissio tuottaa suurta yleisöä varten ja levittää toimielinten välisillä sivuilla, joita se ylläpitää kaikkien toimielinten nimissä toimielinten välisen Internet-toimituskunnan tuella. Ottaen huomioon käytettävissä olevat varat sekä tekniset rajoitukset, tämä tavoite säilyy ensisijaisena tulevan laajentumisen toteutuessa. Jotta kaikenlainen tietosyrjintä vältettäisiin, komissio pyrkii lisäksi lisäämään sivustollaan olevan erikoisalan tiedon monikielisyyttä (http://europa.eu.int/comm). Tämä pyrkimys on erityisen riippuvainen henkilö- ja budjettiresursseista sekä monikielisten sivustojen hallinnointiin tarkoitetusta tekniikasta. 2. Komissio on muiden toimielinten kanssa sitoutunut laajaan kansalaisille ja yrityksille tarjottavien Internet-sivustojen uudistukseen. Sen tarkoituksena on parantaa saatavuutta, toimivuutta ja käyttäjäystävällisyyttä erityisesti ottamalla käyttöön temaattinen rakenne, joka on suorassa yhteydessä unionin toiminnan osa-alueisiin, ja tarjoamalla entistä enemmän interaktiivisia palveluja, joiden kautta kansalaiset ja yritykset voivat osallistua suoraan Euroopan unionin toimintaan. Euroopan komission jäsenet ovat jo useiden vuosien ajan osallistuneet verkossa käytäviin keskusteluihin Internetin käyttäjien kanssa. Nämä keskustelut käydään samanaikaisesti kaikilla virallisilla kielillä aina silloin, kun keskustelunaihe kohdistuu suureen yleisöön. Silloin kun toiminnan alat liittyvät suoraan kansalliseen toimintaan, kansalaisten ja yritysten suora osallistuminen toteutetaan toisinaan pelkästään asianomaisten valtioiden kielillä. (1) Neuvoston direktiivi 92/50/ETY, annettu 18 päivänä kesäkuuta 1992, julkisia palveluhankintoja koskevien sopimusten tekomenettelyjen yhteensovittamisesta, EYVL L 209, 24.7.1992, ja seuraavat direktiivit.